Steudadur morfologel-kevreadurezhel

Er yezhoniezh e vez implijet an termen **steudadur morfologel-kevreadurezhel** evit komz eus ur renkadur yezhoniel diazezet war an doare da diforc'hañ etre arguzenn verboù tranzitivel ha hini verboù amdranzitivel. Merket a c'hell bezañ an diforc'h-se a-drugarez da elfennoù morfologel, da skouer implij troadoù ha/pe a-drugarez da elfennoù kevreadurezhel, da lâret eo urzh ar gerioù.

## Mont-en-dro

Div arguzenn bennañ o deus ar verboù tranzitivel, kevatal d'r rener ('S') ha d'ar renadenn ('O') e yezhoù evel ar brezhoneg.

Un arguzenn bennañ nemeti o deus ar verboù amdranzitivel, ar rener ('S') (S). 

**Notenn**: Daoust ha ma c'hellont klotaat an eil gnt egile, ne klotao ket atav dre ret arguzenn ar rener ('S') gant ar graer yezhadurel ('A') nag arguzenn ar renadenn ('O') gant ar gouzañver yezhadurel ar frazenn.

## Doareoù steudadur

Kemmañ a ra an doare da verkañ an tri doare arguzenn bennañ-mañ (S, A hag O) a yezh da yezh, peurliesañ hep lakaat un diforc'h yezhadurel etre S hag A hag o tiforc'hañ etre S/A diouzh un tu hag O diouzh an tu all.

### Steudadur nominativel-akuzativel
Diforc'h morfologel-kevreadurezhel ebet er yezhoù nominativel-akuzativel etre arguzenn S hag an arguzenn A ar verboù tranzitivel, en o tiforc'hañ o-daou diouzh an arguzenn O (**S** = **A**; **O** disheñvel). Er yezhoù implijet gante troadoù e c'hell man diverk an arguzenn S hag A pe merket o-div gant an troad nominativel, keit ha ma vez merket an arguzenn O gant an troad akuzativel, da skouer e latin *-us* (nominativel) kv. *-um* (akuzativel): *Juli<span style="color:#008000">*'us**</span> venit'' "Julius a zeuas"; ''Juli<span style="color:#008000">**us**</span> Brut<span style="color:#800000">**um**</span> vidit'' "Julius a welas Brutus". Er yezhoù nominativel e c'heller implijout an [[tu-gouzañv]] evit lakaat verboù tranzitivel da vezañ verboù amdranzitivel o tiverkañ an A hag o lakaat an O da gemer plas an S, merket an A neuze gant an troad nominativel.

===Steudadur ergative-absolutivel===
Diforc'h morfologel-kevreadurezhel ebet er [[Ergativel-absolutivel|yezhoù ergative-absolutivel]] etre arguzenn bennañ ur verb amdranzitivel (S) hag arguzenn bennañ ur verb tranzitivel (O) (<span style="color:#008000">**S**</span> = <span style="color:#008000">**O**</span>; <span style="color:#800000">**A**</span> disheñvel). An arguzenn A a c'hell bezañ merket gant an [[troad (yezhoniezh)|troad ergativel]] (a c'hell klotaat d'e dro gant merk an [[troad (yezhoniezh)|troad genitivel]] pe an [[troad (yezhoniezh)|troad instrumentel]]) pe gant un [[troad (yezhoniezh)|troad amskouer]] all, keit ha ma van [[Merk mann (yezhoniezh)|amverk]] pe a-wezhoù merket gant an [[troad (yezhoniezh)|troad absolutivel]] arguzenn S ur verb amdranzitivel hag arguzenn O ur verb tranzitivel. Er yezhoù ergativel e c'heller implijout an [[tu-enepc'houzañv]] evit lakaat verboù tranzitivel da vezañ verboù amdranzitivel o tiverkañ an O hag o lakaat an A da gemer plas an S, merket an A neuze gant an troad absolutivel.

====Damergativelezh====
Sistemoù [[damergativelezh|damergativel]] a gaver ivez e yezhoù 'zo implijet gante sistemoù nominatel-akuzativel ha sistemoù ergativel-absolutivel hervez ar c'henarroud, da skouer hervez m'az eo bev ar mennegad pe get e yezhoù Aostralia pe c'hoazh hervez [[arvez (yezhoniezh)|arvez]] resis ar verb er [[yezhoù mayaek]].

===[[Aktivel-stadel|Steudadur aktivel-stadel]]===
Diforc'h morfologel-kevreadurezhel ebet er [[Aktivel-stadel|yezhoù aktivel-stadel]] etre arguzenn nemeti verboù amdranzitivel 'zo hag arguzenn A verboù tranzitivel ha diforc'h ebet ivez etre arguzenn nemeti verboù amdranzitivel all hag arguzenn O verboù tranzitivel (S<sub>a</sub>=A; S<sub>o</sub>=O), o tiforc'hañ etre an eil doare verb hag egile evit abegoù [[semantik|semantikel]] peurliesañ.

* Da skouer e [[jorjieg]]:

: **Amdranzitivel**:
: ''Mariam<span style="color:#800000">**-ma**</span> imğera''
: ("Maria a ganas sang") 

: **Tranzitivel**:
: ''Mariam<span style="color:#800000">**-ma**</span> c'eril<span style="color:#008000">**-i**</span> dac'era''
:("Maria a skrivas al lizher")

: **Amdranzitivel**:
: ''Mariam<span style="color:#008000">**-i**</span> iq'o Tbilisši revolutsiamde''
: ("Maria a vanas e Tiblisi betek an Dispac'h")

===Steudadur aostronezek===
An daou doare steudadur pennañ (ergativel-absolutivel ha nominativel-akuzativel) a vez implijet war un dro gant ar [[yezhoù aostonezek]] komzet er [[Filipinez]], [[Borneo]], [[Taiwan]] ha [[Madagaskar]] anvet [[steudadur aostronezek]] pe [[Steudadur aostronezek|steudadur filipinezek]].

Alies e vez komzet en degouezh-mañ eus [[tu (yezhoniezh)|tuioù]]: an [[tu-gra]] hag an [[tu-gouzañv]], met e gwirionez n'eo ket tuioù rak div arguzenn bennañ ez eus e pep degouezh a gwell e komz eus frammadurioù "distegnet gant ar [[graer (yezhoniezh)|graer]]" (AT: saoz. "''agent trigger''" pe "''actor focus''") evit ar frammadurioù a denn d'ar steudadur akuzativel diouzh un tu ha "distegnet gant ar [[gouzañver (yezhoniezh)|gouzañver]]" (PT: saoz. "''patient trigger''" pe "''undergoer focus''" evit ar frammadurioù a denn d'ar steudadur ergativel diouzh an tu all. Ar PT eo an doare steudadur diazez er yezhoù-mañ peurliesañ. 

Koulz er steudadur PT hag er steudadur AT ez eus div arguzenn bennañ, implijet an hevelep [[Merk (yezhoniezh)|merkadur]] morfologel evit nominativel ar steudadur AT hag evit absolutivel ar steudadur PT. Tri degouezh diazez ez eus neuze:

* ***Nominativel-absolutivel*** (anvet peurliesañ ''nominativel'' hepmuiken, pe a-wezhoù ivez ''[[troad eeun]]'')
* ***Ergativel***
* ***Akuzativel***

Ur pevare degouezh a c'hellfe bezañ ivez evit merkañ an [[troad (yezhoniezh)|troad lokativel]] pe [[troad (yezhoniezh)|troad benefaktivel]] gant an troad eeun.

===Steudadurioù all===
Nebeud tre a yezhoù a chom hep lakaat diforc'h morfologel ha/pe kevreadurezhel ebet etre arguzennoù ar graer yezhadurel, ar gouzañver yezhadurel hag an arguzenn amdranzitivel.

Gant ar [[Ergativel-akuzativel|yezhoù ergativel-akuzativel]] avat e vez merket ppe argzuenn en un doare disheñvel diouzh ar re all:
* An [[troad akuzativel]]: merk renadenn ar verboù tranzitivel
* An [[troad ergativel]]: merk graer ar verboù tranzitivel
* An [[troad amdranzitivel]]: merk rener ar verboù amdranzitivel

Yezhoù all, en o zouez ar [[yezhoù iranek|yezh iranek]] ar [[rouchaneg]] (''rushani''), a diforc'h enemet etre verboù tranzitivel diouzh un tu, o verkañ koulz A hag O gant an [[troad trazitivel]], hang an troad amdranztivel evit merkañ S.

==Displegadur skeudennet==
Er skeudenn-mañ P ([[gouzañver (yezhoniezh)|gouzañver]]) = O ([[renadenn]]):



== Yezhoù ergativel ha yezhoù akuzativel keñver-ouzh-keñver ==

An daou steudadur pennañ eo ar yezhoù ergatival-absolutivel diouzh un tu hag ar yezhoù nominativel-akuzativel diouzh an tu all. 

Setu un daolenn evit lakaat kñver-ouzh-keñver an daou steudadur-pennañ-se evit sklaeraat an diforc'hioù etre bep o doare da verkañ arguzennoù pennañ verboù tranzitivel hag amdranzitivel:

<small>(**O** = renadenn pe gouzañver (P) ur ranfrazenn dranzitivel; **S** = arguzenn nemeti ur ranfrazenn amdranzitivel (rener); **A*' = graer ur ranfrazenn dranzitivel)</small>



===Skouer ur yezh ergativel-asbolutivel===
Setu ur skouer tennet eus an [[euskareg]]:

:

===Skouer ur yezh nominativel-akuzativel===
Setu ur skouer tennet eus an [[esperanteg]]:

:

== Levrlennadur:==
* Anderson, Stephen. (1976). On the notion of subject in ergative languages. In C. Li. (Ed.), *Subject and topic* (pp. 1-24). New York: Academic Press.
* Comrie, Bernard. (1978). Ergativity. In W. P. Lehmann (Ed.), *Syntactic typology: Studies in the phenomenology of language* (pp. 329-394). Austin: University of Texas Press.
* Dixon, R. M. W. (1979). Ergativity. *Language*, *55* (1), 59-138. (Revised as Dixon 1994).
* Dixon, R. M. W. (Ed.) (1987). *Studies in ergativity*. Amsterdam: North-Holland.
* Dixon, R. M. W. (1994). *Ergativity*. Cambridge University Press.
* Mallinson, Graham; & Blake, Barry J. (1981). Agent and patient marking. *Language typology: Cross-linguistic studies in syntax* (Chap. 2, pp. 39-120). North-Holland linguistic series. Amsterdam: North-Holland Publishing Company.
* Plank, Frans. (Ed.). (1979). *Ergativity: Towards a theory of grammatical relations''. London: Academic Press.

## Liammoù diavaez:
* WALS Alignment of Case Marking of Full Noun Phrases
* Dave's Language Creation Notebook: Ergativity
* Case Marking and Ergativity - an article on Jiwarli with a clear explanation of nominative-accusative, ergative-absolutive and tripartite systems